《次韵大受过苏企道晚饮》
宋代·郭印

痛饮忘形处，清谈得意时。
为怜非恶客，还看出新诗。
交道真难合，人情岂易知。
林泉他日约，杖屦且相随。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。